Den Vest-Sjællandske Avis, 1818-12-05
Oversigt over Dagens indenlandske Nyheder. Man har nu faaet Efterretninger fra den berømte Danske Reisende Lieutenant Wormskjold, han er ikke afreist fra Kamskatka over Sandvichs Øerne til China og derfra til Brasilien, hvilken Beretning var bragt med Skibet Rurik; men han havde først i Sinde at afreise derfra i Løbet af den sidste afvigte Sommer. Han har saaledes opholdet sig næsten to Aar i dette afsides Land, og anvendt der sin Tid til Naturens Studium, hvorved den nu værende Gouverneur paa Øen, Capitain Ricord, har været ham meget behielpelig. – Vi kunne saaledes forvente en interressant Reisebeskrivelse, og Danmark kan nyde den Hæder at see een af sine Børn træde frem imellem de berømte Mænd, som have ved lange og besværlige Reiseforetagender bie draget til at forskaffe Oplysning om de fra Culturens Centrum langtbort liggende Lande paa Jorden, – thi Jordkundskaben er et af de Fag, som er mindst bleven dyrket i vort Fødeland, og hvoraf det har den mindste Fortieneste (selv Niebuhr var ingen Dansk Mand). – Endog vore Lærebøger i Geographien vare hidindtil for det meste Oversættelser og vore Landkort til Skolebrug udenlandske; den sidste Mangel, hvorover man har havt Grund til at undsee sig, er nu bleven afhiulpet ved det Skole Atlas, som Lose i Boldhuusgaden udgiver, ved sit nyt anlagde Sreentrykkerie; hvoraf et Udtog er nu udkommet, som indeholder Kortene over Danmark, Norge og Sverrig, Europa, begge Jordens Halv kugler tilligemed en statistisk Tabelle; Atlasset koster 1 Rbdlr. 48 s. og Tabellen 16 s. i Sedler. Af Kundskaben om vort eget Fødeland have vi Danske større Fortienester; deels ved de fortreffelige Kort, som Videnskabernes Selskab udgiver, og som nærme sig deres Fuldendelse, (en sand Hæder for Landet) og deels ved mangfoldige enkelte Biedrag til dets Beskrivelse, saaledes har den bekiendte Oeconom Hr. Pastor Wedel i Everdrup begyndt at udgive en Topographie over Wordingborg, Amt, hvoraf det 1ste Hefte er udkommet og faaes for 64 s. hos Boghandler Schubothe. Vi mangle imidlertid et Hovedværk over de danske Stater, hvori alle mærkelige historiske og biographiske Omstændigheder vare anbragte paa hvert Sted, og som indeholdt saa fuldstændige Efterretninger og hver Egns naturlige og statistiske Beskaffenhed som mueligt. Det var at ønske, at et saadant Værks Tilveiebringelse var Formaalet for en offentlig Foranstaltning; (thi hvad er vigtigere for Statsborgeren. som for Statsbestyreren, end at kiende sit Fødeland, saa nøie som mueligt) og at det var en egen academisk Lærer for Fædrenelandets Geographie og Statistik, hvis Kald det var at udarbeide et saadant Værk, at supplere det ved aarlige Tillæg, og at omarbeide det efterhaanden; og hvortil foruden de trykte Biedrag, Efterretninger kunde indhentes hos vedkommende Embedsmænd og indsamles ved aarlige Reiser. – Et udentvivl vigtigt Biedrag til Fædrenelandets Statistik har vor lærde Professor i de østerlandske Sprog Hr. Dr. J. C. Rasmussen, leveret, da han nyelig har udgivet i 252 Sid. i 8vo en Historie af det under Kong Frederik den femte oprettede Danske Afrikanske Kompagnies Historie, udarbeidet af Arkiv-Dokumenter; disse Dokumenter bestaae i en betydelig Samling af offentlige Papirer og originale Brevskaber i forskiellige Sprog, tildeels i det Arabiske, som bevares i den Afrikanske Consulatdirections Archiv; disse hidtil ubenyttede Hielpekilder bleve ham aabnede af Directionen, med største Velvillighed. Etatsraad Engelstoft har ledsaget Skriftet med en Fortale, som har til Formaal, at vise at denne Handel har været til stor Skade for Staten. – En af de Grene af vor Litteratur, som udskyder de fleste Qviste, er den Medicinske, om denne Væxt er just den sundeste og frodigste er et andet Spørgsmaal, saaledes er i Christalgaden (forhen Skidenstrædet) allene 5 nye Medicinske Skrifter tilfals, nemlig nogle Midler til Livets Forlængelse af Lebrecht; Menneskets Fødsel overeenstemmende med Naturen; den praktiske Raadgiver mod Gigt; Lærebog til at helbrede alle veneriske Sygdomme og endelig sikker Maade til at helbrede alleslags Frosttilfælde; (mon det ikke var godt at et medicinsk Politie havde Jndsigt med alt dette, og kunde ved Bøger af dette Slags ikke et Imprimatur være til Nytte?) – Lundings Doctor Disputats om den chemiske Undersøgelse af Forgiftelse ved Rottekrud, er bleven bedømt med Biefald i No. 46 af Litteratur-Tidende. – Spaadommen er gaaet i Opfyldelse, at Kampen mod Winthers Bog vil blive forplantet til Hovedstaden, og derer i det sidste No. af Skilderiet giort et bittert Udfald mod denne Litterator, Manden er EscadronsChirurg ved det Fyenske Regiment lette Dragoner. Derimod var det en overilet Formodning, at det store Kiævlerie, (saaledes har man Grund til at kalde ethvert Skiænderie, hvormed man ikke kan høre op) vilde snart være til Ende; man syntes kun at puste lidt, for igjen at begynde paa en frisk, og Strømmen løber sin vante Gang; det bliver ikke engang ved Avisfeider, hele Skrifter drage disse efter sig; de tolv have udgivet en særskildt Piece forat forsvare, at det Latin var godt, hvori deres Udfordring til Baggesen var skreven; hvilket Forsvar omtales med Roes i Litteratur-Tidenden No. 47, og Hauch har udgivet sine Angreb paa Baggesen, særskildt, med al muelig Drøihed; derimod har denne ladet, i Skild. No. 95, sin Vittighed spille igien paa Forfatteren i sin fulde Styrke; hvor det er et stort Talent denne Vittighed; det er tungt at dette Sværd ikke kan svinges og virke med sine Lynglimt uden at saare – vi ville trøste os ved det Overmaal af ædle Følelser og smukke Tanker, som ere udgigede i Oehlenschlægers lille Hyrdedværg, og ved det mesterlige Digt: Den gamse Hedning af Professor Finn Magnussen, i anførte No. af Skilderiet; et af de skiønneste Stykker Poesie, som den nyere Litteratur har at opvise; en Bolle, som endelig engang er kommet os imellem Hænderne i vor Tidsalders store poetiske Vandsuppe.